30. 11. 87 Επίσημη Εφημερίδα των Ευρωπαϊκών Κοινοτήτων Αριθ. C 319/1 
II 
(Προπαρασκευαστικές πράξεις) 
ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ 
Γνωμοδότηση για την πρόταση απόφασης του Συμβουλίου σχετικά με πενταετές κοινοτικό 
πρόγραμμα σχεδίων που δείχνουν πως οι ενέργειες στον τομέα του περιβάλλοντος συμβάλλουν 
επίσης στη δημιουργία απασχόλησης 
(87/C 319/01) 
Το Συμβούλιο αποφάσισε στις 31 Μαρτίου 1987, σύμφωνα με το άρθρο 198 της Συνθήκης για την 
ίδρυση της ΕΟΚ, να ζητήσει από την Οικονομική και Κοινωνική Επιτροπή γνωμοδότηση για 
την παραπάνω πρόταση. 
Το τμήμα περιβάλλοντος, δημόσιας υγείας και κατανάλωσης στο οποίο ανατέθηκε η προετοιμασία 
των σχετικών εργασιών υιοθέτησε τη γνωμοδότηση του την 1η Σεπτεμβρίου 1987 βάσει της 
εισηγητικής έκθεσης του κ. Schmitz. 
Κατά τη 248η σύνοδο ολομέλειας της, της 23ης και 24ης Σεπτεμβρίου 1987 (συνεδρίαση της 
23ης Σεπτεμβρίου) η Οικονομική και Κοινωνική Επιτροπή υιοθέτησε ομόφωνα την παρακάτω 
γνωμοδότηση. 
1. Εισαγωγή 
1.1. Το Ευρωπαϊκό Συμβούλιο αναγνώρισε κατά την 
διάσκεψη του Μαρτίου 1985 τη σημασία που έχει μια 
πολιτική στον τομέα του περιβάλλοντος για την οικονο­
μική ανάπτυξη και συνεπώς για την απασχόληση. Η 
Ενιαία Πράξη επικυρώνει ρητά την αρχή αυτή. Η Οικονο­
μική και Κοινωνική Επιτροπή είχε εκδώσει ήδη στις 28 
και 29 Σεπτεμβρίου 1983 γνωμοδότηση πρωτοβουλίας για 
το θέμα αυτοί1). 
1.2. Η ανεργία στην Ευρωπαϊκή Κοινότητα έφθασε σε 
ένα απαράδεκτα υψηλό επίπεδο, προσλαμβάνοντας σε 
μερικές περιφέρειες καταστροφική έκταση. Στη στρα­
τηγική συνεργασίας της Επιτροπής για την ανάπτυξη και 
την απασχόληση, την οποία υποστήριξε η ΟΚΕ κατηγο­
ρηματικά και την οποία υιοθέτησε το Συμβούλιο των 
Υπουργών, επισημαίνεται ρητά η ανάγκη να πραγματο­
ποιηθούν επενδύσεις στον τομέα του περιβάλλοντος. Η 
μακροπρόθεσμη λύση του προβλήματος της ανεργίας δεν 
είναι βέβαια δυνατό να επιτευχθεί μέσω του προβλεπομέ­
νου πενταετούς προγράμματος, θα ήταν όμως δυνατό μέσω 
των σχεδίων επίδειξης να φανεί, ποιες επενδύσεις στον 
τομέα του περιβάλλοντος οδηγούν στη δημιουργία 
απασχόλησης. Κατά τον πρόσφατο κοινωνικό διάλογο, 
τον Μάιο 1987, επί παρουσία του προέδρου του Ευρωπαϊ­
κού Συμβουλίου, κ. Martens, συζητήθηκε με πρωτοβουλία 
της Επιτροπής το θέμα «προώθηση στον τομέα του περι­
βάλλοντος των επενδύσεων που δημιουργούν απασχό­
ληση», με το οποίο συμφώνησαν όλοι οι ενδιαφερόμενοι. 
(·) ΕΕ αριθ. C 341 της 19. 12. 1983. 1.3. Στον τομέα της προστασίας του περιβάλλοντος 
υφίστανται τεράστιες ανάγκες όσον αφορά τη λήψη 
μέτρων, ιδιαίτερα όσον αφορά 
— τη διατήρηση καθαρής ατμόσφαιρας 
— την προστασία από το θόρυβο 
— την προστασία των υδάτων 
— τη διαχείριση των αποβλήτων και επιβαρύνσεων από 
παλαιές εγκαταστάσεις 
— την προστασία του εδάφους 
— την εξυγίανση των πόλεων και της βιομηχανίας 
— τη φροντίδα του τοπίου. 
1.4. Είναι γενικά αποδεκτό ότι υπάρχει θετική σχέση 
μεταξύ των μέτρων για το περιβάλλον και της ανάπτυξης 
της απασχόλησης. Οι γνώμες διίστανται όσον αφορά την 
έκταση της πρόσθετης απασχόλησης που προκύπτει. 
Επίσης τίθεται το θέμα των βραχυπρόθεσμων και 
μακροπρόθεσμων επιπτώσεων στην απασχόληση. Ο δια­
φορετικός τρόπος θεώρησης σχετίζεται κυρίως με το γεγο­
νός ότι ορισμένοι τομείς επωφελούνται από τα μέτρα για 
το περιβάλλον, ενώ άλλοι τομείς μάλλον ζημιώνονται. 
1.4.1. Εμπειρικά δεδομένα όσον αφορά τις μακροοικο­
νομικές επιπτώσεις στην απασχόληση διατίθενται μέχρι 
στιγμής μόνο για ορισμένα κράτη. Οι έρευνες αυτές 
ενισχύουν την άποψη ότι τα μέτρα για το περιβάλλον 
προκαλούν οπωσδήποτε θετικά αποτελέσματα για την 
απασχόληση. 
Αριθ. C 319/2 Επίσημη Εφημερίδα των Ευρωπαϊκών Κοινοτήτων 30. 11.87 
1.4.2. Η ΟΚΕ πιστεύει ότι εκτός του προτεινόμενου 
πενταετούς προγράμματος πρέπει να διεξαχθούν εμπειρι­
κές έρευνες για τη σχέση μεταξύ μέτρων για το περιβάλ­
λον και των συνεπειών για την απασχόληση και να 
επεκταθούν σε όλα τα κράτη της Κοινότητας. Τα 
ακόλουθα θέματα είναι ανάγκη να αποτελέσουν αντικεί­
μενο ιδιαίτερης εξέτασης: 
— Ποια άμεσα αποτελέσματα όσον αφορά την απασχό­
ληση προκύπτουν σε επίπεδο παραγωγού και χρήστη 
από τις τεχνολογίες περιβάλλοντος; Η έρευνα δεν θα 
πρέπει να αναφέρεται μόνο στη φάση επένδυσης, αλλά 
να λαμβάνει υπόψη και το κόστος που προκύπτει. 
— Η χρηματοδότηση μέτρων για το περιβάλλον σημαίνει 
κατά κανόνα ότι δεν μπορούν να χρηματοδοτηθούν 
άλλα σχέδια επενδύσεων. Συνεπώς η έρευνα της 
Επιτροπής θα πρέπει να περιέχει και αναλύσεις από 
την πλευρά της σκοπιμότητας του κόστους. 
— Συχνά υποστηρίζεται η άποψη ότι με την παραμέληση 
της προστασίας του περιβάλλοντος προκύπτει 
απώλεια θέσεων εργασίας. Προβάλλεται ο ισχυρισμός 
ότι οι επιχειρήσεις που πρώτες υιοθετούν μεθόδους 
παραγωγής και παράγουν προϊόντα αβλαβή για το 
περιβάλλον προηγούνται ανταγωνιστικά έναντι άλλων 
επιχειρήσεων. Συνεπώς υφίστανται περισσότερη ζημία 
οι θέσεις εργασίας των λιγότερο ανταγωνιστικών 
επιχειρήσεων. 
— Πώς συμβάλλει η ενεργός προστασία του περιβάλλον­
τος στην οικονομική ανάπτυξη; Εκτός λοιπόν από τις 
περιφερειακές και τομεακές συνέπειες θα πρέπει να 
ερευνηθούν και οι επιπτώσεις στην εθνική οικονομία. 
1.4.3. Η ΟΚΕ είναι της γνώμης ότι ιδιαίτερα θετικά 
αποτελέσματα για την απασχόληση θα επιτευχθούν 
εφόσον και τα μέτρα για το περιβάλλον συμβάλλουν στην 
οικονομική ανάπτυξη. Έτσι θα υπάρξει ανταπόκριση 
όσον αφορά το στόχο για ποιοτική ανάπτυξη, όπως η 
ΟΚΕ προτείνει σε διάφορες γνωμοδοτήσεις της('). 
1.5. Η ενεργός πολιτική για την προστασία του περι­
βάλλοντος είναι απαραίτητη για τον περιορισμό των 
ζημιών που υφίσταται το περιβάλλον. Τα μέτρα για το 
περιβάλλον επιδιώκουν ιδιαίτερο σκοπό και δεν θα πρέπει 
να αποτελούν μέσο της πολιτικής της αγοράς εργασίας. 
Ασφαλώς με κάθε αναπτυξιακή δημιουργία τεχνολογιών 
περιβάλλοντος προκύπτουν ορισμένες νέες θέσεις εργα­
σίας. Αυτό όμως μόνο δεν αποτελεί επαρκή λόγο για την 
ανάπτυξη σχεδίων επίδειξης στον τομέα του περιβάλλον­
τος. 
1.6. Για την ανάπτυξη των περιβαλλοντικών τεχνο­
λογιών απαιτείται ειδικευμένο εργατικό δυναμικό. Επομέ­
νως πρέπει να θεσπισθούν και αναπτυχθούν ανάλογοι 
εκπαιδευτικοί θεσμοί. 
(') Βλ. π.χ. Γνωμοδότηση της ΟΚΕ για την περαιτέρω ανάπτυξη 
και εφαρμογή μιας περιβαλλοντικής πολιτικής και ενός προ­
γράμματος δράσης των ΕΚ για την προστασία του περιβάλ­
λοντος (1987-1992), ΕΕ αριθ. C 180 της 8. 7. 1987. 2. Γενικές παρατηρήσεις στην πρόταση της Επιτροπής 
2.1. Με βάση το 4ο πρόγραμμα περιβάλλοντος η Επι­
τροπή προτίθεται να προωθήσει σχέδια επίδειξης που 
επιδιώκουν να καταστήσουν σαφές με ποιο τρόπο οι ενέρ­
γειες στον τομέα του περιβάλλοντος μπορούν να συμβάλ­
λουν στη δημιουργία απασχόλησης. Η ΟΚΕ επικροτεί 
καταρχήν την πρόταση απόφασης υπό την επιφύλαξη των 
ακολούθων παρατηρήσεων. 
2.2. Τα σχέδια επίδειξης μπορούν, λόγω του μεγέθους 
τους, να μειώσουν σε ανεπαίσθητο μόνο βαθμό την ανερ­
γία. Τα σχέδια επίδειξης θα πρέπει να ασκούν επίδραση 
καταλύτη. Η ΟΚΕ πιστεύει ότι σε ορισμένες περιπτώσεις 
τα σχέδια επίδειξης στον τομέα περιβάλλοντος μπορούν 
να προσφέρουν οπωσδήποτε σημαντική συμβολή στη 
μείωση της ανεργίας, εφόσον ληφθούν υπόψη οι ακόλου­
θοι βασικοί κανόνες: 
2.2.1. Τα σχέδια επίδειξης είναι χρήσιμα και θα πρέπει 
να προωθούνται σε περιοχές, που έχουν πληγεί από υψηλή 
ανεργία και εμφανίζουν μεγάλες ζημιές στον τομέα του 
περιβάλλοντος. Στις περιοχές αυτές συχνά συγκρούονται 
αφενός τα απαραίτητα για το περιβάλλον μέτρα, και αφετέ­
ρου οι οικονομικές δραστηριότητες που συμβάλλουν στη 
μείωση της ανεργίας. Η επιβάρυνση του περιβάλλοντος 
έχει συχνά προσλάβει τόση έκταση, ώστε δυσχεραίνει την 
αύξηση της παραγωγικότητας των υφισταμένων επιχειρή­
σεων ή εγκαταστάσεων. 
2.2.2. Δίκαια η Επιτροπή υποστηρίζει στο 4ο 
πρόγραμμα της για το περιβάλλον τη σημασία των «τεχνο­
λογιών πρόληψης». Στα πλαίσια των σχεδίων επίδειξης 
που πρόκειται να προωθηθούν από την Επιτροπή θα πρέ­
πει συνεπώς να δοκιμασθούν μέθοδοι παραγωγής με 
«καθαρές» τεχνολογίες, που θα είναι σε θέση να 
αποτρέπουν τελείως τη δημιουργία ρυπαντών. 
Σε περιοχές με υψηλή ανεργία και εκτεταμένες ζημίες στο 
περιβάλλον υπάρχει αυξημένη ανάγκη ανάπτυξης 
«εξυγιαντικών τεχνολογιών». Αυτό αφορά ιδίως την 
εξυγίανση μολυσμένων εδαφών (βιομηχανία, γεωργία), τη 
διάβρωση των εδαφών, τον καθαρισμό των δημιουργούμε­
νων στερεών και υγρών αποβλήτων, τον καθαρισμό των 
καυσαερίων, τη μείωση του θορύβου αλλά και την εξυ­
γίανση των κέντρων των πόλεων. 
Τα σχέδια επίδειξης, στα πλαίσια των οποίων δοκιμάζεται 
η εφαρμογή νέων εξυγιαντικών τεχνολογιών στους τομείς 
αυτούς, προσφέρουν συγκεκριμένη συμβολή στη βελ­
τίωση του περιβάλλοντος και δημιουργούν ταυτόχρονα 
πρόσθετα περιθώρια οικονομικής ανάπτυξης σ'αυτές τις 
περιοχές. Από τα σχέδια αυτά θα μπορούσαν να επωφε­
ληθούν όλως ιδιαιτέρως οι περιοχές με παλαιές βιομη­
χανίες, περιοχές της υπαίθρου με εντατική γεωργική εκμε­
τάλλευση καθώς και τουριστικές περιοχές. 
Για το λόγο αυτό η ΟΚΕ προτείνει όσον αφορά τα σχέδια 
επίδειξης να δοθεί έμφαση στην δοκιμή εξυγιαντικών τεχ­
νολογιών. Με αυτόν τον τρόπο θα αποφευχθούν οι επικα­
λύψεις με τον «κανονισμό του Συμβουλίου για κοινοτικές 
δράσεις για το περιβάλλον». 
30. 11. 87 Επίσημη Εφημερίδα των Ευρωπαϊκών Κοινοτήτων Αριθ. C 319/3 
2.3. Σημαντικό μέρος των θετικών αποτελεσμάτων για 
την απασχόληση οφείλεται στην ανάπτυξη και δημιουρ­
γία τεχνολογιών περιβάλλοντος. Ιδιαίτερες προσπάθειες 
θα πρέπει να καταβληθούν, ώστε να δημιουργούνται και 
δοκιμάζονται τα συγκροτήματα επίδειξης επιχειρήσεων 
που είναι εγκατεστημένες ή θα εγκατασταθούν στις ενδια­
φερόμενες περιοχές. Στην προκειμένη περίπτωση η μετα­
φορά τεχνολογίας και οι κοινές επιχειρήσεις (joint 
venture) μπορεί να αποτελέσουν κατάλληλα μέσα. Ταυ­
τόχρονα πρέπει να καταβληθεί προσοχή, ώστε να χρησι­
μοποιούνται ιδιαίτερα κατάλληλες τεχνολογίες, που 
μπορούν να εφαρμόζονται και από τους εργαζόμενους και 
τους επιχειρηματίες της περιοχής. 
2.4. Η ανάπτυξη εγκαταστάσεων επίδειξης θα πρέπει 
κατά το δυνατό να πραγματοποιείται στα πλαίσια περιφε­
ρειακών αναπτυξιακών προγραμμάτων και να ολοκλη­
ρώνει τα αναπτυξιακά μέτρα των διαρθρωτικών ταμείων. 
Έτσι θα διασφαλίζεται καλύτερα ότι οι άνεργοι θα δια­
θέτουν τα απαραίτητα προσόντα για το χειρισμό εγκα­
ταστάσεων επίδειξης (π.χ. υποστήριξη από το Κοινωνικό 
Ταμείο) και ότι θα υπάρχει η απαραίτητη υποδομή (π.χ. 
υποστήριξη από το Περιφερειακό Ταμείο και από το 
Ευρωπαϊκό Γεωργικό Ταμείο Προσανατολισμού και 
Εγγυήσεων (ΕΓΤΠΕ). Περαιτέρω θα πρέπει να επιδιωχθεί 
η τελειοποίηση και ικανότητα για παραγωγή των τεχνο­
λογιών περιβάλλοντος που αναπτύσσονται στα πλαίσια 
εγκαταστάσεων επίδειξης σε επιχειρήσεις των εν λόγω 
περιοχών. Για το σκοπό αυτό απαιτείται μια ελαστικότερη 
πρακτική ανάπτυξης των Περιφερειακών Ταμείων 
(ΕΓΤΠΕ). Η ΟΚΕ καλεί, λοιπόν, την Επιτροπή να καταρ­
τίσει κοινοτικό περιφερειακό πρόγραμμα για την διάδοση 
των τεχνολογιών του περιβάλλοντος. 
2.5. Στόχος των σχεδίων επίδειξης πρέπει να είναι η 
δημιουργία μόνιμων θέσεων εργασίας. Διαφορετικά η 
αιτιολόγηση των σχεδίων επίδειξης μπορεί να αμφισβη­
τηθεί. Εξάλλου, πρέπει να σημειωθεί ότι τα κίνητρα που 
είναι απαραίτητα για την υλοποίηση των μέτρων κατάρτι­
σης των μισθωτών θα είναι ανύπαρκτα αν δεν υπάρχει η 
προοπτική δημιουργίας μόνιμων θέσεων απασχόλησης. 
Συνιστάται, επομένως, όπως τα σχέδια επίδειξης έχουν 
σαν επακόλουθο την παροχή διαρκών υπηρεσιών και την 
κατασκευή παραγωγικών εγκαταστάσεων για την προστα­
σία του περιβάλλοντος. 
2.6. Σειρά σχεδίων επίδειξης στον τομέα του περιβάλ­
λοντος ενισχύεται και από τα κράτη της Κοινότητας. 
Συνεπώς η Επιτροπή θα πρέπει να υποστηρίζει μόνο 
μέτρα, τα οποία εξέρχονται των ορίων των ήδη υφιστα­
μένων σχεδίων επίδειξης. Η ΟΚΕ πιστεύει ότι θα πρέπει 
να υποστηρίζονται μόνον τα σχέδια επίδειξης που 
— είναι συμπληρωματικά (αποφεύγεται η διπλή χρη­
ματοδότηση), 
— εμφανίζουν καινοτομικό χαρακτήρα, 
— μπορούν να αξιοποιηθούν σε διαφορετικές περιφέρειες 
της Κοινότητας. 
2.7. Επιπλέον η ΟΚΕ προτείνει να πραγματοποιείται 
μια προνομιακή προώθηση σχεδίων επίδειξης μόνον — όταν είναι δεδομένη μια συγκεκριμένη συνεργασία 
κρατικών, περιφερειακών αρχών και ιδιωτικών επιχει­
ρήσεων, εργατικών οργανώσεων και αναγνωρισμένων 
ομάδων προστασίας περιβάλλοντος, 
— όταν είναι κατάλληλα για τις υπερσυνοριακές πρω­
τοβουλίες. 
2.8. Πρέπει να διασφαλισθεί ότι με την ανάπτυξη των 
εγκαταστάσεων επίδειξης δεν θίγεται η αρχή «ο ρυπαίνων 
πληρώνει». 
3. Ειδικές παρατηρήσεις 
3.1. Άρθρο 1 
3.1.1. Η ΟΚΕ υποστηρίζει την πρόταση της Επιτροπής 
να υποβάλει μια προσωρινή έκθεση στο τέλος μιας τριε­
τούς φάσης. Αναμένει ωστόσο, ότι η έκθεση αυτή θα 
υποβληθεί και στην ΟΚΕ. 
3.1.2. Η προσωρινή έκθεση πρέπει να εξετάζει 
συγκεκριμένα τα λεπτομερή σχέδια επίδειξης. Για να 
επιτευχθούν και αξιοποιήσιμα αποτελέσματα, θα πρέπει 
για τα σχέδια που πρόκειται να χρηματοδοτηθούν να 
χορηγηθούν από το 1988 πρόσθετα κεφάλαια, ώστε μετά 
τρία χρόνια ο μεγαλύτερος αριθμός σχεδίων να παρουσιά­
σει συγκεκριμένα αποτελέσματα. 
3.2. Άρθρο 2 
3.2.1. Η ΟΚΕ πιστεύει ότι η προώθηση σχεδίων επίδει­
ξης θα πρέπει να πραγματοποιηθεί ιδίως στα πλαίσια των 
περιφερειακών αναπτυξιακών προγραμμάτων που χρη­
ματοδοτούνται από την Κοινότητα. 
3.2.2. Η Επιτροπή προτείνει να χρηματοδοτούνται 
οικονομικά τα σχέδια επίδειξης κατά 20% ως 80%. Το 
άνοιγμα αυτό είναι σημαντικό. Η ΟΚΕ κατανοεί τη μέρι­
μνα της Επιτροπής, να διαθέτει ορισμένη ευλυγισία κατά 
την έγκριση των σχεδίων. Λόγω όμως των πολύ διαφορετι­
κών ποσοστών επιδότησης η Επιτροπή καλείται να ορίσει 
σαφή κριτήρια, τα οποία θα δικαιολογούν μια επιδότηση 
κατά 20%, ή κατά 50% ή κατά 80%. Τα κριτήρια αυτά 
θα πρέπει να λαμβάνουν υπόψη τόσο το βαθμό επιβάρυν­
σης του περιβάλλοντος και το δείκτη ανεργίας των διάφο­
ρων περιοχών, όσο και την ενδεχόμενη συμβολή των 
σχεδίων επίδειξης στο μετριασμό των ζημιών του περιβάλ­
λοντος καθώς και στη μείωση της ανεργίας. 
3.3. Άρθρο 4 
Στη συμβουλευτική επιτροπή πρέπει, εκτός των εμπειρο­
γνωμόνων των κυβερνήσεων, να συμμετέχουν και εμπειρο­
γνώμονες των οργανώσεων για το περιβάλλον, των εργατι­
κών ενώσεων και των εργοδοτών, που θα συμβάλλουν στον 
προγραμματισμό και τη μετατροπή των εγκαταστάσεων 
επίδειξης. Η κατά διαστήματα χρησιμοποίηση εμπειρο­
γνωμόνων είναι κατά την άποψη των ενδιαφερόμενων 
τελείως ανεπαρκής. 
Αριθ. C 319/4 Επίσημη Εφημερίδα των Ευρωπαϊκών Κοινοτήτων 30. 11.87 
3.4. Παράρτημα Ι και II 
Τα κριτήρια που διατυπώνονται στο παράρτημα Ι και τα 
ερωτήματα στο παράρτημα II θα πρέπει να αναθεωρηθούν 
διότι η παρουσίαση τους δεν είναι συστηματική. Εκτός 
αυτού δεν διαπιστώνονται σαφείς προτεραιότητες. Δεν 
διευκρινίζεται πλήρως, με ποιο συγκεκριμένο τρόπο είναι 
δυνατό να βοηθηθούν οι περιφέρειες με μεγάλες ζημίες 
στο περιβάλλον τους και υψηλή ανεργία μέσω των 
σχεδίων επίδειξης. Σχετικά η ΟΚΕ συνιστά να δοθεί 
σαφής προτεραιότητα στις εξυγιαντικές τεχνολογίες. 
4. Τελικές παρατηρήσεις 
4.1. Η ΟΚΕ αναγνωρίζει ότι η πρωτοβουλία της 
Επιτροπής έχει καινοτομικό χαρακτήρα και οπωσδήποτε 
Βρυξέλλες, 23 Σεπτεμβρίου 1987. μπορεί να συμβάλλει στη βελτίωση της κατάστασης στον 
τομέα του περιβάλλοντος και στη δημιουργία θέσεων 
εργασίας σε διάφορες περιπτώσεις. 
4.2. Η ΟΚΕ υποστηρίζει την πρόταση της Επιτροπής 
να καταστήσει σαφή τη δημιουργία απασχόλησης μέσω 
της ανάπτυξης σχεδίων επίδειξης στον τομέα του περιβάλ­
λοντος, αφού ληφθούν υπόψη οι συστάσεις της. 
4.3. Θα πρέπει να γίνει αντιληπτό ότι η προς εξέταση 
πρόταση για την ανάπτυξη σχεδίων επίδειξης δεν 
συγκρούεται με την πρόταση κανονισμού για κοινοτικές 
δράσεις στον τομέα του περιβάλλοντος, αλλά την συμπλη­
ρώνει. 
Ο Πρόεδρος της 
Οικονομικής και Κοινωνικής Επιτροπής 
Alfons MARGOT